rejauldu/bengali-wikipedia huggingface dataset:
থাম্ব|Streets of Strasbourg ১৫১৮ এর নৃত্য প্লেগ বা ১৫১৮ এর নৃত্য মহামারি ছিল জনসাধারণের মধ্যে এক ধরনের নাচের বাতিক যা স্ট্র‍্যাসবার্গের অ্যালসেসে সংঘটিত হয় পবিত্র রোমান সাম্রাজ্যে ১৫১৮ সালের জুলাই মাস থেকে সেপ্টেম্বর মাস পর্যন্ত। পঞ্চাশ থেকে চারশত জনের মত মানুষ সপ্তাহ ধরে নাচানাচিতে লিপ্ত ছিল।  ঘটনাসমূহ  ১৫১৮ সালের জুলাই মাসে মহামারির প্রাদুর্ভাব ঘটে যখন স্ট্রাসবার্গের রাস্তায় একজন মহিলা আন্তরিকভাবে নাচতে থাকেন। সেপ্টেম্বরের দিকে মহামারির প্রাদুর্ভাব কমতে শুরু করে।  ঐতিহাসিক কাগজপত্র, যেমন চিকিৎসকদের নোট, খ্রিস্টান ধর্মোপদেশ, স্থানীয় এবং আঞ্চলিক ইতিহাস এবং স্ট্র‍্যাসবার্গ সিটি কাউন্সিলের নোটসমূহ থেকে এটা পরিষ্কার জানা গিয়েছে যে, এ রোগে আক্রান্ত ব্যক্তিরা নেচেছিলেন।  জানা যায়নি কেন। বিভিন্ন ঐতিহাসিক উৎস হতে জানা যায় যে একজন মহিলা স্ট্র‍্যাসবার্গের রাস্তায় নাচ শুরু করার পর থেকে মহামারিটির প্রাদুর্ভাব হয়। মহিলাটির নাচ এতটাই দীর্ঘসাময়িক ছিল যে এটি স্ট্র‍্যাসবার্গের ম্যাজিস্ট্রেট এবং বিশপের দৃষ্টি আকর্ষণ করে এবং অবশেষে কয়েকজন চিকিৎসক তার নৃত্যে হস্তক্ষেপ করেন এবং তাকে হাসপাতালে নিয়ে যান।  এ ধরনের মহামারির সাথে সাদৃশ্যপূর্ণ ঘটনা মধ্যযুগেও ঘটেছে। যেমন ১১ শতকে স্যাক্সোনির কোলবিগে উক্ত ঘটনা ঘটেছিল এবং ধারণা করা হয়েছিল শয়তান ভর করায় অথবা ঐশ্বরিক রায়ের ফলে এমনটা ঘটেছে।  In 15th century Apulia, Italy, ১৫ শতকে ইতালির আপুলিয়ায় টারান্টুলা (এক প্রকার বিষাক্ত মাকড়শা) এর কামড়ে বিষের প্রভাবে একজন মহিলা খিঁচুনি দিয়ে নাচা শুরু করেন। এক্ষেত্রে বিষের প্রভাব কমানোর একমাত্র উপায় হচ্ছে "শিমি" (এক ধরনের শরীর দোলানোর নাচ) এবং সঠিক বাজনার ব্যবহার; জার্মান পন্ডিত আথানশিয়াস কার্সারের মত পন্ডিতেরা নিরাময়ের এই পন্থাকে সমর্থন জানিয়েছেন।   শয়তানের ভর করা এবং অতিরিক্ত উত্তপ্ত রক্ত প্রসঙ্গে সমসাময়িক বর্ণনাঃ    তথ্যসূত্র   বিষয়শ্রেণী:১৫১০-এর দশকে ফ্রান্স বিষয়শ্রেণী:১৫১৮-এ ইউরোপ বিষয়শ্রেণী:১৬শ শতাব্দীর স্বাস্থ্য বিপর্যয় বিষয়শ্রেণী:ফ্রান্সে স্বাস্থ্য বিপর্যয় বিষয়শ্রেণী:অজানা কারণের অসুস্থতা বিষয়শ্রেণী:নৃত্য ও স্বাস্থ্য বিষয়শ্রেণী:স্ট্রাসবার্গের ইতিহাস বিষয়শ্রেণী:পূর্ববর্তী রোগ নির্ণয়
Usage  This template is for use on category pages for deaths by year BC.   To create such a page, add {{খ্রিস্টপূর্ব বববব-এ মৃত্যু বিষয়শ্রেণী শিরোনাম}} where D is the year without the last digit, and Y is the last digit of the year.   See also Template:Death year category header Template:birthyrBC Template:deathdecadeBC
দাড়িবিহীন বার্ব ( Cyclocheilichthys apogon ) হল কার্প পরিবারের মিঠা পানির মাছের একটি প্রজাতি। এটি দক্ষিণ-পূর্ব এশিয়ায় বিস্তৃত।  এটি  পর্যন্ত মোট দৈর্ঘ্য বৃদ্ধি পায়  ।   বর্ণনা  এর নাম অনুসারে, প্রজাতিটির বারবেল নেই। পুচ্ছের গোড়ায় কালো দাগ এবং স্কেল সারি বরাবর কালো দাগের সারি। এটি  পর্যন্ত মোট দৈর্ঘ্য বৃদ্ধি পায় ।  বোর্নিও থেকে একটি গবেষণায় দেখা গেছে যে  মান দৈর্ঘ্য দুই বছর বয়সে পৌঁছেছিল।   বাসস্থান  দাড়িবিহীন বার্ব মিঠা পানির পরিবেশের একটি পরিসরে বাস করে: নদী, নিম্নভূমির জলাভূমি, জলাভূমি (বন্যার সময়), হ্রদ এবং জলাধার। এটি একটি পরিযায়ী প্রজাতি যা উচ্চ জলের মৌসুমে প্লাবিত এলাকায় প্রবেশ করে।   বিতরণ  প্রজাতিটি মেকং এবং চাও ফ্রায়া অববাহিকা সহ মেনল্যান্ড দক্ষিণ-পূর্ব এশিয়া (মিয়ানমার, থাইল্যান্ড, কম্বোডিয়া, লাওস, ভিয়েতনাম, মালয়েশিয়া) এবং সুমাত্রা দ্বীপপুঞ্জ সহ সামুদ্রিক দক্ষিণ-পূর্ব এশিয়ায় (সিঙ্গাপুর, মালয়েশিয়া, ইন্দোনেশিয়া এবং বোর্নিও) পাওয়া যায়। ।   ব্যবহার  দাড়িবিহীন বার্ব স্থানীয় খাদ্য মৎস্য চাষে বিদ্যমান। শোভাময় মাছের ব্যবসায়ও এটি বিদ্যমান।   তথ্যসূত্র   বিষয়শ্রেণী:ভিয়েতনামের মাছ বিষয়শ্রেণী:থাইল্যান্ডের মাছ বিষয়শ্রেণী:সিঙ্গাপুরের মাছ বিষয়শ্রেণী:মিয়ানমারের মাছ বিষয়শ্রেণী:মালয়েশিয়ার স্বাদু পানির মাছ বিষয়শ্রেণী:লাওসের মাছ বিষয়শ্রেণী:ইন্দোনেশিয়ার স্বাদু পানির মাছ বিষয়শ্রেণী:কম্বোডিয়ার মাছ বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
অ ন ম নজরুল ইসলাম (–২৩ জুন ২০২০) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৬ আসনের সংসদ সদস্য ছিলেন।   প্রাথমিক জীবন  অ ন ম নজরুল ইসলাম  ময়মনসিংহ জেলার ফুলবাড়িয়ার লাঙ্গল শিমুল গ্রামে জন্মগ্রহণ করেন। পাঁচ ভাইয়ের মধ্যে তিনি সবার বড়ো ছিলেন। তার এক মেয়ে ও এক ছেলে, রুসায়েদ এহসান সুপল।   রাজনৈতিক জীবন  অ ন ম নজরুল ইসলাম কর্মজীবনের শুরুতে ময়মনসিংহের আনন্দ মোহন কলেজের অধ্যাপক ছিলেন। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ এর দশকে বৃহত্তর ময়মনসিংহ জেলা আওয়ামী লীগের সহসভাপতি ও কেন্দ্রীয় কার্যনির্বাহী কমিটির সদস্য ছিলেন।  ১৯৭০ সালে আওয়ামী লীগের প্রার্থী হিসেবে তিনি তৎকালীন পূর্বপাকিস্তান প্রাদেশিক নির্বাচনে এমএনএ নির্বাচিত হন। মুক্তিযুদ্ধ চলাকালীন বাংলাদেশ সরকারের অস্থায়ী রাষ্ট্রপতি সৈয়দ নজরুল ইসলামের বিশেষ সহকারীর দায়িত্বও পালন করেন তিনি। ১৯৭২ সালে তিনি গণপরিষদেরও সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৬ আসন থেকে সংসদ সদস্য নির্বাচিত হন। প্রথম সংসদে তিনি শিক্ষা মন্ত্রণালয় সম্পর্কিত সংসদীয় কমিটির চেয়ারম্যান ছিলেন।  তিনি ফুলবাড়িয়া উপজেলা মুক্তিযোদ্ধা যাচাই-বাছাই কমিটির সভাপতি হিসেবেও দায়িত্ব পালন করেন।   মৃত্যু  অ ন ম নজরুল ইসলাম ২৩ জুন ২০২০ সালে ঢাকার মোহাম্মদপুরের নিজ বাড়িতে মৃত্যুবরণ করেন। ময়মনসিংহ জেলার ফুলবাড়িয়ার লাঙ্গল শিমুল গ্রামের পারিবারিক কবরস্থান তাকে রাষ্ট্রীয় মর্যাদায় সমাহিত করা হয়।   তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৪০-এ জন্ম বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
নট আ ফিকশন হলো একটি বাংলাদেশী স্বল্পদৈর্ঘ্য চলচ্চিত্র যা প্রযোজনা, পরিচালনা এবং চিত্রায়িত করেছেন শাহ নেওয়াজ খান সিজু। ছবিটি উপস্থাপন করা হয়েছে এক-শট আকারে।   পটভূমি   ছবিটিতে বিচারবহির্ভূত হত্যাকাণ্ডের বিষয়টি তুলে ধরা হয়েছে।এটি একটি ভয়াবহ বাস্তবতা প্রতিফলিত করে যা বিশ্বজুড়ে বিদ্যমান।    অভিনয়ে   অভিনয়শিল্পীদের মধ্যে উল্লেখযোগ্য:   উদয়ন রাজীব  নাইমুল আলম মিশু  রুদ্রনিল আহমেদ  ঐশিক সামি আহমেদ  জাওয়াদ সৌধো  মিঠুন   প্রযোজনা   ছবিটি সহ-প্রযোজনা করেছেন সাদিয়া খালিদ রিতি, যিনি একজন চলচ্চিত্র সমালোচক এবং কান চলচ্চিত্র উৎসবের FIPRESCI জুরি সদস্য। চলচ্চিত্রটিতে নির্বাহী প্রযোজনায় ছিলেন মোহাম্মদ আসিফ। এতে শব্দ নকশা পরিচালনা করেছিলেন রিপন নাথ এবং রনি সাজ্জাদ। কালার গ্রেডিংয়ের দায়িত্বে ছিলেন রাশাদুজ্জামান সোহাগ। সম্পাদনা দলে ছিলেন লিওন রোজারিও এবং তানভীর আহমেদ রনি। সহায়তায় ছিলেন আল আমিন সুমন এবং মোহাম্মদ আমান খান।    মুক্তি এবং প্রদর্শনী   'নট আ ফিকশন' বেশ কয়েকটি চলচ্চিত্র উৎসবের জন্য নির্বাচিত হয়েছে, যার মধ্যে উল্লেখযোগ্য:   হ্যামিল্টন চলচ্চিত্র উৎসব (কানাডা, ২০২৩)   সিলভার ওয়েভ ফিল্ম ফেস্টিভ্যাল (কানাডা, ২০২৩)   ৩৩তম সিনেকোয়েস্ট ফিল্ম অ্যান্ড ভিআর ফেস্টিভ্যাল (ক্যালিফোর্নিয়া, ২০২৪)   ১৯ তম তাসভীর ফিল্ম ফেস্টিভ্যাল অ্যান্ড মার্কেট (সিয়াটেল, ওয়াশিংটন, ২০২৪)   ১৮ তম বৈরুত শর্টস আন্তর্জাতিক চলচ্চিত্র উৎসব (লেবানন, ২০২৪)   প্রাগ চলচ্চিত্র উৎসব (চেক প্রজাতন্ত্র, ২০২৫)  এটি আরও যেখানে প্রদর্শিত হয়েছিল:   ভিয়েনা আন্তর্জাতিক চলচ্চিত্র পুরস্কার (২০২৪)   ৩য় এআইইউ কুয়েত আন্তর্জাতিক চলচ্চিত্র উৎসব (২০২৪)   এরি আন্তর্জাতিক চলচ্চিত্র উৎসব (মার্কিন যুক্তরাষ্ট্র, ২০২৪)   আন্তর্জাতিক উসাক স্বল্পদৈর্ঘ্য চলচ্চিত্র উৎসব (২০২৪)   গোল্ডেন ব্রিজ আন্তর্জাতিক স্বল্পদৈর্ঘ্য চলচ্চিত্র উৎসব (তুরস্ক, ২০২৪)   সার্বেস্ট আন্তর্জাতিক চলচ্চিত্র উৎসব (মলদোভা, ২০২৪)   এছাড়াও আন্তর্জাতিক OTT প্ল্যাটফর্ম MUBI তে চলচিত্রটি প্রদর্শিত হয়েছে।    তথ্যসূত্র   বিষয়শ্রেণী:বাংলাদেশী অপরাধমূলক চলচ্চিত্র বিষয়শ্রেণী:২০২৩-এর চলচ্চিত্র
NGC 6261 হল হারকিউলিস নক্ষত্রমণ্ডলের একটি লেন্টিকুলার গ্যালাক্সি ।  এটি সৌরজগৎ থেকে ৪৭ কোটি আলোকবর্ষ দূরে অবস্থিত এবং এর ব্যাস আনুমানিক ২০০,০০০ আলোকবর্ষ।   ফরাসি জ্যোতির্বিদ এডুয়ার্ড স্টিফান ১৮৮০ সালের ১৩ জুলাই NGC 6261 গ্যালাক্সিটি আবিষ্কার করেন।  SIMBAD ডেটাবেজ অনুযায়ী, এটি একটি LINER গ্যালাক্সি, যার কেন্দ্রে এমন এক ধরনের নির্গমন স্পেকট্রাম রয়েছে যেখানে দুর্বলভাবে আয়নিত পরমাণুর প্রশস্ত রেখা দেখা যায়।   সুপারনোভা  NGC 6261 গ্যালাক্সিতে দুটি সুপারনোভা আবিষ্কৃত হয়েছে: SN 2007hu এবং SN 2008dt।   SN 2007hu  SN 2007hu সুপারনোভাটি ৯ সেপ্টেম্বর ২০০৭ সালে জ্যোতির্বিদ এরনেস্তো গুইডো, এ. সেহগাল এবং টিম পাকেট আবিষ্কার করেন। এর উজ্জ্বলতা ছিল ১৭.৭ মাত্রার এবং এটি গ্যালাক্সির কেন্দ্র থেকে ১.৩ আর্কসেকেন্ড পশ্চিম ও ১.৪ আর্কসেকেন্ড উত্তর দিকে অবস্থান করছিল। এটি একটি টাইপ লা সুপারনোভা ছিল।   SN 2008dt  ক্যালিফোর্নিয়া বিশ্ববিদ্যালয়, বার্কলির, জ্যোতির্বিদ ডি. ম্যাডিসন, ডব্লিউ. লি এবং এ. ভি. ফিলিপেনকো ৩০ জুন ২০০৮ সালে SN 2008dt সুপারনোভাটি আবিষ্কার করেন। এর উজ্জ্বলতা ছিল ১৭.২ মাত্রার এবং এটি গ্যালাক্সির কেন্দ্র থেকে ১.০ আর্কসেকেন্ড পূর্ব ও ৫.৫ আর্কসেকেন্ড দক্ষিণে অবস্থান করছিল। এটি একটি টাইপ লা সুপারনোভা ছিল।   তথ্যসূত্র   বিষয়শ্রেণী:পিজিসি বস্তু বিষয়শ্রেণী:ইউজিসি বস্তু বিষয়শ্রেণী:এনজিসি বস্তু
ওয়েন এডগার উইন (; জন্ম: ১ জুন, ১৯১৯ - মৃত্যু: ১৩ জুলাই, ১৯৭৫) ট্রান্সভালের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে ১৯৫০-এর দশকের সূচনালগ্ন পর্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন ওয়েন উইন। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৯৩৭-৩৮ মৌসুম থেকে ১৯৫৮-৫৯ মৌসুম পর্যন্ত ওয়েন উইনের প্রথম-শ্রেণীর খেলোয়াড়ী জীবন চলমান ছিল।  উদ্বোধনী ব্যাটসম্যান ছিলেন ওয়েন উইন। দ্বিতীয় বিশ্বযুদ্ধের আগে-পিছে ট্রান্সভালের পক্ষে খেলেছেন। তবে, ধারাবাহিকভাবে সফলতার স্বাক্ষর রাখতে পারেননি। ১৯৪৬-৪৭ মৌসুমে বর্ডারের বিপক্ষে ২০০ রানের অপরাজিত ইনিংস খেলেন। তবে, ঐ মৌসুমের বাদ-বাকী সাত ইনিংসে তিনি মাত্র ৭৭ রান সংগ্রহ করতে পেরেছিলেন। এরপর, ১৯৪৭-৪৮ মৌসুমে ওয়েস্টার্ন প্রভিন্স দলের সদস্য হন। তাৎক্ষণিকভাবে সফল হন তিনি। ৫০.৮৮ ব্যাটিং গড়ে ৪৫৮ রান তুলে দলের শীর্ষ রান সংগ্রাহকে পরিণত হন।  ১৯৪৮-৪৯ মৌসুমের শুরুতেও চমৎকার খেলেন। এ মৌসুমে সফররত ইংরেজ একাদশের বিপক্ষে দলের প্রথম দুই খেলায় অংশ নেন। ওয়েস্টার্ন প্রভিন্সের সদস্যরূপে ১০৫ ও এক সপ্তাহ পর কেপ প্রভিন্সের পক্ষে ৪৮ রানের ইনিংস খেলেন।R. J. Hayter, "M.C.C. Team in South Africa, 1948-49", Wisden 1950, pp. 758–94.   আন্তর্জাতিক ক্রিকেট  সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন ওয়েন উইন। ১৬ ডিসেম্বর, ১৯৪৮ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ জানুয়ারি, ১৯৫০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  ইংল্যান্ডের বিপক্ষে সিরিজের প্রথম তিন টেস্টে অংশগ্রহণ করেন। তন্মধ্যে, তৃতীয় টেস্টে ৫০ ও ৪৪ রান তুললেও চতুর্থ টেস্টের জন্যে এরিক রোয়ানকে তার স্থলাভিষিক্ত করা হয়। ১৯৪৯-৫০ মৌসুমে সফররত অস্ট্রেলিয়া দলের বিপক্ষেও একই অভিজ্ঞতার বহিঃপ্রকাশ ঘটান। দক্ষিণ আফ্রিকান একাদশের সদস্যরূপে শুরুরদিকের একটি খেলায় ১৩৮ রান তুলেছিলেন। প্রথম তিন টেস্টে অংশ নিলেও খুব কম সফল হন।   অবসর  সাংবাদিকের সন্তান তিনি। এক পর্যায়ে তিনি খামার দেখাশুনো করেন ও পরবর্তীতে সাংবাদিকতা পেশায় মনোনিবেশ ঘটান।Denys Heesom, "Obituary: O. E. Wynne", The Cricketer, September 1975, p. 26.  ব্যক্তিগত জীবনে বিবাহিত তিনি। জুলাই, ১৯৭৫ সালে সস্ত্রীক, দুই পুত্র ও দুই বন্ধু কেপ টাউনের কাছাকাছি সাগরের পালতোলা নৌকোয় ফলস বেতে সলিল সমাধি ঘটে।Wisden 1976, pp. 1103–4. ১৩ জুলাই, ১৯৭৫ তারিখে ৫৬ বছর বয়সে ওয়েন উইনের মৃত্যু হয়।   তথ্যসূত্র    আরও দেখুন   হিউ টেফিল্ড  এরিক ডেভিস  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯১৯-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
টাটা হিতাচি কনস্ট্রাকশন মেশিনারী কোম্পানি প্রাইভেট লিমিটেড টাটা মোটরস এবং জাপানের হিতাচি কনস্ট্রাকশন মেশিনারীর মধ্যে ভারত-ভিত্তিক একটি যৌথ উদ্যোগ। এটি পূর্বে টেলকো কনস্ট্রাকশন মেশিনারী কোম্পানি লিমিটেড নামে পরিচিত ছিল।  ২০০৭ সালে খনন যন্ত্র নির্মাণ বিভাগের অর্ধেকেরও বেশি বাজার সংস্থাটির হাতে ছিল।IBEF presentation, Pages 28, 29 তখন থেকে কোমাৎসু এবং ভলভো বাজারের শেয়ার অর্জন করছে, তারই সঙ্গে হিতাচি খনন যন্ত্র বাজারের ৩০-৪০% প্রতিনিধিত্ব করে। সংস্থার  বাণিজ্যিক দপ্তর বেঙ্গালুরুতে অবস্থিত এবং জামশেদপুর, ধরওয়াদ ও খড়গপুরের তিনটি উৎপাদন কেন্দ্র রয়েছে। স্পেনে সার্ভিলেম এসএ এবং লেবারোও নামে দুটি অধীনস্থ কোম্পানী রয়েছে সংস্থাটির। সংস্থার বার্ষিক আয় ২৩০০ কোটি টাকা।  এটি ভারতের নির্মাণ শিল্পের বাজারের প্রধান সংস্থার মধ্যে একটি।   ইতিহাস  thumb|left|250px|খড়গপুরে বিদ্যাসাগর শিল্পতালুকে টাটা হিতাচি কনস্ট্রাকশন মেশিনারী সংস্থার উৎপাদন কেন্দের প্রবেশদ্বার। ১৯৬১ সালে কোম্পানিটি টাটা ইঞ্জিনিয়ারিং এন্ড লোকোমোটিভ কোম্পানি নামে তার জামশেদপুর কেন্দ্রের থেকে নির্মাণ সরঞ্জাম উৎপাদন শুরু করে, যা বর্তমানে টাটা মোটরস নামে পরিচিত। ১৯৮৪ সালে, এটি হাইড্রলিক এক্সকাভেটরস তৈরির জন্য হিটাচি কনস্ট্রাকশন মেশিনারী সংস্থার সঙ্গে প্রযুক্তিগত সহযোগিতার চুক্তি করে। ২০০০ সালে এইচসিএম জেভি'তে ২০% শেয়ার অর্জন করেছিল, যা ২০০৫ সালে ৪০% বৃদ্ধি পায় এবং বর্তমানে ৬০% এ দাঁড়িয়েছে।  কোম্পানি ভারতে একক ব্র্যান্ডের মধ্যে সর্বাধিক হাইড্রোলিক এক্সকাভেটর সরবরাহ করে।   বর্তমানে জামশেদপুর (ঝাড়খণ্ড), খড়গপুর (পশ্চিমবঙ্গ) এবং ধরওয়াদ (কর্ণাটক)-এ উৎপাদন কারখানা রয়েছে।       পণ্য পরিসীমা  থাম্ব|হায়দ্রাবাদে একটি টাটা হিতাচি খননকারী যন্ত্রের কাজ নিম্নলিখিত পণ্য নির্মাণে টিএইচসিএম-এর উপস্থিতি আছে -   এক্সকাভেটরস  হুইল লোয়াডর্স  এক্সকাভেটর লোয়াডর্স  সয়েল  কম্প্যাক্টর   ট্রানজিট মিক্সার   ড্রাম্পট্রাক ( ইউক্লিড ট্রাক )   মেকানিকাল ক্রেন  মোটর-গার্ডার  রিয়েছ স্টেকের  হাইড্রোলিক ক্রেন   বহিঃসংযোগ    টাটা হিটাচি নির্মাণ যন্ত্রপাতি কোং লি    তথ্যসূত্র   বিষয়শ্রেণী:টাটা গ্রুপ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:টাটা মোটর বিষয়শ্রেণী:হিটাচি বিষয়শ্রেণী:১৯৬১-এ প্রতিষ্ঠিত ভারতীয় কোম্পানি
টাইলার শান অ্যাডামস (, ; জন্ম: ১৪ ফেব্রুয়ারি ১৯৯৯; টাইলার অ্যাডামস নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে ইংরেজ ক্লাব লিডস ইউনাইটেড এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৪ সালে, অ্যাডামস মার্কিন যুক্তরাষ্ট্র অনূর্ধ্ব-১৭ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৭ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩৪ ম্যাচে ১টি গোল করেছেন।  প্রারম্ভিক জীবন টাইলার শান অ্যাডামস ১৯৯৯ সালের ১৪ই ফেব্রুয়ারি তারিখে মার্কিন যুক্তরাষ্ট্রের ওয়াপিঙ্গার (নিউইয়র্ক) জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল অ্যাডামস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত মার্কিন যুক্তরাষ্ট্রের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০১৭  ১  ০ ২০১৮  ৮  ১ ২০১৯  ১  ০ ২০২০  ২  ০ ২০২১  ১০  ০ ২০২২  ১২  ০ সর্বমোট  ৩৪  ১  তথ্যসূত্র  বহিঃসংযোগ           বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:আরবি লাইপৎসিশের খেলোয়াড় বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইংল্যান্ডে প্রবাসী ক্রীড়াবিদ বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:নিউ ইয়র্ক রেড বুলসের খেলোয়াড় বিষয়শ্রেণী:এএফসি বোর্নমাথের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়
right|thumb|250px|A fire whirl with flames in the vortex ফায়ার টর্নেডো হচ্ছে পৃথিবীর সবচেয়ে বিরল, বিস্ময়কর ও ভয়াবহ প্রাকৃতিক ব্যাপার। এক্ষেত্রে আকাশ থেকে জ্বলন্ত আগুন নেমে এসে সব কিছু জ্বালিয়ে দিতে থাকে, অনেকটা উল্কাপিন্ড পড়ার মতো। প্রকৃতির ব্যতিক্রমী এই ঘটনাটা সাধারনত বন ও মরুভূমিতে ঘটে থাকে। এই আগুন দৈর্ঘ্যে ৩০ ফুট থেকে কোন কোন সময় ২০০ ফুট লম্বা এবং ২০ মিনিট পর্যন্ত তা স্হায়ী হতে পারে। পরিবেশের জন্য ক্ষতিকর হলেও সে সময় প্রকৃতি সেজে ওঠে অসাধারন হলুদ বর্নে। এটাকে মূলত ফায়ার টর্নেডো বলা হয়। অনেকে এটাকে শয়তানের কাণ্ড বলে অবিহিত করে থাকেন।  তথ্যসূত্র     Fire Whirl Simulations  বহিঃসংযোগ  Fire tornado video (whirl) 11 September 2012 Alice Springs Australia  Photo  www.abc.net.au/news Australian researchers document world-first fire tornado.  Catalyst story: Fire Tornado  Another photo  www.youtube.com Video of a Fire whirl (0:30), Brazil.    Video of a Fire Tornado in San Diego country   বিষয়শ্রেণী:দাবানল বিষয়শ্রেণী:আগুন বিষয়শ্রেণী:বিপজ্জনক আবহাওয়া বিষয়শ্রেণী:বাতাস
এ. বি. তাজুল ইসলাম (জন্ম: ৫ মে ১৯৫১) হলেন বাংলাদেশের একজন প্রখ্যাত রাজনীতিবিদ ও ২৪৮ নং (ব্রাহ্মণবাড়িয়া-৬) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।   প্রাথমিক জীবন  এ. বি. তাজুল ইসলাম ১৯৫১ সালের ৫ মে তৎকালীন পূর্ব পাকিস্তানের কুমিল্লা জেলার ব্রাহ্মণবাড়িয়ায় জন্মগ্রহণ করেন। তার পিতার নাম রফিক উদ্দীন আহমেদ এবং মাতা পরীভানু বেগম।   আরও দেখুন   ১০ম জাতীয় সংসদ নির্বাচন - ২০১৪;  বাংলাদেশের জাতীয় সংসদের সদস্যদের তালিকা।   তথ্যসূত্র    বহিঃসংযোগ   মাননীয় সংসদ সদস্য এ. বি. তাজুল ইসলাম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:ব্রাহ্মণবাড়িয়া জেলার মুক্তিযোদ্ধা বিষয়শ্রেণী:মুক্তিবাহিনীর কর্মকর্তা বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ সেনাবাহিনীর অফিসার বিষয়শ্রেণী:দ্বাদশ জাতীয় সংসদ সদস্য
পাবনা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৬৮নং আসন।  সীমানা পাবনা-১ আসনটি পাবনা জেলার সাঁথিয়া উপজেলা  নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ মুহাম্মদ মনসুর আলী বাংলাদেশ আওয়ামী লীগ১৯৭৯জহুরুল ইসলাম তালুকদারবাংলাদেশ জাতীয়তাবাদী দলসীমানা পরিবর্তন ১৯৮৬মনজুর কাদের  জাতীয় পার্টি ১৯৯১ মতিউর রহমান নিজামী বাংলাদেশ জামায়াতে ইসলামী ফেব্রুয়ারি ১৯৯৬মনজুর কাদের বাংলাদেশ জাতীয়তাবাদী দল জুন ১৯৯৬ আবু সাইয়িদ বাংলাদেশ আওয়ামী লীগ ২০০১ মতিউর রহমান নিজামী বাংলাদেশ জামায়াতে ইসলামী  ২০০৮ শামসুল হক টুকু  বাংলাদেশ আওয়ামী লীগ ২০১৪ শামসুল হক টুকু বাংলাদেশ আওয়ামী লীগ ২০১৮ শামসুল হক টুকু  বাংলাদেশ আওয়ামী লীগ২০২৪শামসুল হক টুকুবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে পাবনা-১  বিষয়শ্রেণী:পাবনা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
ভূষণছড়া বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।   আয়তন  ভূষণছড়া ইউনিয়নের আয়তন ৪৯,২৮০ একর (১৯৯.৪৩ বর্গ কিলোমিটার)। এটি বরকল উপজেলার সবচেয়ে বড় ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৭,০৪৬জন। এর মধ্যে ১১,২১৩জন বৌদ্ধ, ৫,৭১৬জন মুসলিম, ১০৪জন হিন্দু, ৯জন খ্রিস্টান ও ৪জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  বরকল উপজেলার পূর্বাংশে ভূষণছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৬ কিলোমিটার। এ ইউনিয়নের উত্তরে বড় হরিণা ইউনিয়ন, পশ্চিমে বরকল ইউনিয়ন, দক্ষিণ-পূর্বে আইমাছড়া ইউনিয়ন এবং উত্তর-পূর্বে কর্ণফুলী নদী ও ভারতের মিজোরাম প্রদেশ অবস্থিত।   প্রশাসনিক কাঠামো  ভূষণছড়া ইউনিয়ন বরকল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১৪৮নং ভূষণছড়া, ১৪৯নং গুইছড়ি, ১৫২নং গোরস্থান, ১৫৭নং ছোট হরিণা এবং ১৫৮নং মাউদং এ ৫টি মৌজায় বিভক্ত।   শিক্ষা ব্যবস্থা  ভূষণছড়া ইউনিয়নের সাক্ষরতার হার ৩২.৫০%। এ ইউনিয়নে ১টি উচ্চ মাধ্যমিক কলেজ, ১ টি মাধ্যমিক বিদ্যালয়, ১টি দাখিল মাদ্রাসা, ৪টি নিম্ন মাধ্যমিক বিদ্যালয় ও ২৩টি প্রাথমিক বিদ্যালয় রয়েছে।   শিক্ষা প্রতিষ্ঠান  উচ্চ মাধ্যমিক প্রতিষ্ঠান   ভূষণছড়া আইডিয়াল কলেজ মাধ্যমিক বিদ্যালয়  জুনোপহর উচ্চ বিদ্যালয়  মাদ্রাসা  ফারুকে আজম (রা.) দাখিল মাদ্রাসা  নিম্ন মাধ্যমিক বিদ্যালয়  এরাবুনিয়া সরকারি নিম্ন মাধ্যমিক বিদ্যালয়  খুব্বাং নিম্ন মাধ্যমিক বিদ্যালয়  ভূষণছড়া আদর্শ নিম্ন মাধ্যমিক বিদ্যালয়  ভূষণছড়া বহুমুখী নিম্ন মাধ্যমিক বিদ্যালয়  প্রাথমিক বিদ্যালয়  উজ্যাংছড়ি সরকারি প্রাথমিক বিদ্যালয়  খুব্বাং সরকারি প্রাথমিক বিদ্যালয়  গোরস্থান সরকারি প্রাথমিক বিদ্যালয়  গোধূলী রেজিস্টার্ড বেসরকারি প্রাথমিক বিদ্যালয়  চান্দবীঘাট সরকারি প্রাথমিক বিদ্যালয়  ছোট হরিণা সরকারি প্রাথমিক বিদ্যালয়  ঠেগা চাদারাছড়া সরকারি প্রাথমিক বিদ্যালয়  ঠেগা মুখ সরকারি প্রাথমিক বিদ্যালয়  ধনুবাগ সরকারি প্রাথমিক বিদ্যালয়  নিউ বগারছড়ি রেজিস্টার্ড বেসরকারি প্রাথমিক বিদ্যালয়  ভূষণছড়া সরকারি প্রাথমিক বিদ্যালয়  ভূষণবাক সরকারি প্রাথমিক বিদ্যালয়  তারেঙ্গাঘাট সরকারি প্রাথমিক বিদ্যালয়  তালচড়া সরকারি প্রাথমিক বিদ্যালয়  পিত্তিছড়া সরকারি প্রাথমিক বিদ্যালয়  বড় কুড়াদিয়া সরকারি প্রাথমিক বিদ্যালয়  ভালুক্যাছড়ি সরকারি প্রাথমিক বিদ্যালয়  মধ্য চাদারাছড়া সরকারি প্রাথমিক বিদ্যালয়  মধ্যম উজ্যাংছড়ি সরকারি প্রাথমিক বিদ্যালয়  রকবিবছড়া বটতলা সরকারি প্রাথমিক বিদ্যালয়  রহিমটিলা রেজিস্টার্ড বেসরকারি প্রাথমিক বিদ্যালয়  সুন্দরখাঁছড়া সরকারি প্রাথমিক বিদ্যালয়  সুপারীপাতি মুখ সরকারি প্রাথমিক বিদ্যালয়http://180.211.137.51:321/DashboardunionN.aspx?div=4&dis=414&thana=41404&union=04   যোগাযোগ ব্যবস্থা  ভারত সীমান্তবর্তী ভূষণছড়া ইউনিয়নে যোগাযোগের একমাত্র মাধ্যম নৌপথ।   খাল ও নদী  ভূষণছড়া ইউনিয়নের মধ্য দিয়ে এবং ভারত সীমান্ত রেখা বরাবর প্রবাহিত হচ্ছে কর্ণফুলী নদী।   হাট-বাজার  ভূষণছড়া ইউনিয়নের প্রধান ৩টি হাট-বাজার হল ভূষণছড়া বাজার, এরাবুনিয়া বাজার,ছোট হরিণা বাজার এবং ঠেগামুখ বাজার।   দর্শনীয় স্থান   কর্ণফুলী নদী  হরিনাছড়া সোয়াম্প ফরেস্ট  সিকদার ভিলা  এরাবুনিয়া খামার  হরিনা বাজার  বরকল রাগীব রাবেয়া কলেজ   জনপ্রতিনিধি   বর্তমান চেয়ারম্যান: নাই   আরও দেখুন   বরকল উপজেলা  বরকল থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:বরকল উপজেলার ইউনিয়ন
জামিয়া দারুল-উলুম সিদ্দিকীয়া ()  পাকিস্তানের উত্তর করাচি অঞ্চলে অবস্থিত একটি ইসলামী মাদ্রাসা।  Google Earth Map, 23 October 2009 প্রচলিত কুরআন, সুন্নাহ ও ফিকহ বিষয় সমূহের আধুনিক কলা-কৌশলের জন্য এটিকে অন্যতম সফল ইসলামি মাদ্রাসা হিসাবে বিবেচনা করা হয়।  প্রখ্যাত সর্বজনগৃহীত হানাফি পণ্ডিত মওলানা মাশকুর হাশমি এই মাদ্রাসাটির প্রতিষ্ঠাতা ও অধ্যক্ষ।  Official Website, 19 October 2009 প্রায় ১০০০ শিক্ষার্থী সেখানে ইসলামি ও আধুনিক শিক্ষা গ্রহণ করছে এবং মাদ্রাসায় বিনামূল্যে থাকা খাওয়ার সুবিধা পাচ্ছে।   প্রতিষ্ঠা  ১৯৯০ সালের ১২ ফেব্রুয়ারি পণ্ডিত মওলানা মাশকুর হাশমি জামিয়া দারুল-উলুম সিদ্দিকীয়া মাদ্রাসা প্রতিষ্ঠা করেন। তার সদ্য প্রতিষ্ঠিত মাদ্রাসার "সিদ্দিকীয়া" নামটি  তার প্রিয় শিক্ষক এবং উপমহাদেশরে প্রখ্যাত দেওবন্দি পণ্ডিত প্রয়াত মওলানা সিদ্দিক আহমেদের নাম অনুসারে নামকরণ করা হয়। Official Website, 19 October 2009   অধিভুক্তি  জামিয়া দারুল-উলুম সিদ্দিকীয়া মাদ্রাসা আহলে সুন্নাত ওয়াল জামাতের একটি বিশিষ্ট শিক্ষাপ্রতিষ্ঠান। এই মাদ্রাসার সমস্ত শিক্ষক এবং শিক্ষার্থীরা ভারতীয় উপমহাদেশের বিপ্লবী দেওবন্দী আন্দোলনের মতবাদের সাথে আন্তরিকভাবে যুক্ত।  জামিয়া দারুল-উলুম সিদ্দিকীয়া আনুষ্ঠানিকভাবে স্থানীয় ইসলামিক মাদ্রাসা বোর্ড ও বিশ্বের বৃহত্তম ইসলামী শিক্ষা বোর্ড বেফাকুল মাদারিসিল আরাবিয়া পাকিস্তানের  অধিভুক্তি শিক্ষাপ্রতিষ্ঠান। সুতরাং জামিয়া দারুল-উলুম সিদ্দিকীয়া সকল স্তরে বার্ষিক পরীক্ষা পরিচালনার জন্য বেফাকুল মাদারিসিল আরাবিয়া পাকিস্তানের উপর নির্ভরশীল।  জামিয়ার প্রশাসনও করাচির মাধ্যমিক শিক্ষা বোর্ড এবং উচ্চ মাধ্যমিক শিক্ষা বোর্ডের সাথে যুক্ত হওয়ার জন্য গুরুত্বপূর্ণ পদক্ষেপ গ্রহণ করছে।  Official Website, 19 October 2009   তাৎপর্য  জামিয়া দারুল-উলুম সিদ্দিকীয়া সেই কয়েকটি ইসলামী মাদ্রাসার অন্তর্ভুক্ত যেখানে আধুনিক ও মূলধারার শিক্ষা (স্কুল থেকে কলেজ স্তর পর্যন্ত) দেওয়া হয়। এছাড়াও কোরআন, হাদিস ও ফিকাহর ঐতিহ্যবাহী দারসে-নিজাম কোর্সও এই মাদ্রাসা পরিচালনা করে।  প্রায় ১০০০ শিক্ষার্থী এই মাদ্রাসা পড়াশোনা করছে এবং বিনামূল্যে থাকা খাওয়ার সুবিধা পাচ্ছে। এই সমস্ত পরিষেবার জন্য জামিয়া সিদ্দিকীয়া শিক্ষার্থীদের কাছ থেকে কোনও অর্থ নেয় না এবং সমস্ত ব্যয় অনুদানের মাধ্যমে পরিচালিত হয়। ।   বিভাগসমূহ  জামিয়া দারুল-উলুম সিদ্দিকীয়া মাদ্রাসায় নিম্নলিখিত নয়টি বিভাগ রয়েছে। Official Website, 19 October 2009   নাজরা ও হিফজ বিভাগ  দারসে-নিজামী বিভাগ  বনাত বিভাগ (বালিকাদের জন্য)  মাস্তুরাত বিভাগ (প্রাপ্তবয়স্ক মহিলাদের জন্য)  ফেহমে-দ্বীন বিভাগ (প্রাপ্তবয়স্ক পুরুষদের জন্য)  ইংরেজি ও আরবি বিভাগ  কম্পিউটার ল্যাব  গ্রন্থাগার  বিজ্ঞান লিবার্টেরিয়ান   চিত্রশালা    তথ্যসূত্র      বহিঃসংযোগ   জামিয়া সিদ্দিকীয়ার প্রাতিষ্ঠানিক ওয়েবসাইট   ওয়াইফাকুল মাদারিস আল আরব  বিষয়শ্রেণী:পাকিস্তানের মাদ্রাসা বিষয়শ্রেণী:পাকিস্তানের দেওবন্দি মাদ্রাসা বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পাকিস্তানের ভবন ও স্থাপনা বিষয়শ্রেণী:দেওবন্দি শিক্ষাপ্রতিষ্ঠান